CELEX: 52013PC0452
Language: hu
Date: 2013-06-27
Title: Javaslat AZ EURÓPAI PARLAMENT ÉS A TANÁCS RENDELETE az ellenőrzéssel történő szabályozási bizottsági eljárás alkalmazását előíró, a jogérvényesülés területére vonatkozó egyes jogi aktusoknak az Európai Unió működéséről szóló szerződés 290. cikkéhez történő igazításáról

|
			
		
		
		52013PC0452
		
			Javaslat AZ EURÓPAI PARLAMENT ÉS A TANÁCS RENDELETE az ellenőrzéssel történő szabályozási bizottsági eljárás alkalmazását előíró, a jogérvényesülés területére vonatkozó egyes jogi aktusoknak az Európai Unió működéséről szóló szerződés 290. cikkéhez történő igazításáról /* COM/2013/0452 final - 2013/0220 (COD) */
			
				
		
		
			
			   	INDOKOLÁS
Az ellenőrzéssel történő
szabályozási bizottsági eljárás alkalmazását előíró egyes jogi aktusoknak
az Európai Unió működéséről szóló szerződés 290. cikkéhez
történő igazításáról szóló európai parlamenti és tanácsi rendeletre
irányuló javaslattal (COM(2013) 451) párhuzamos jelen javaslat tárgya öt
olyan, a jogérvényesülés területére vonatkozó jogalkotási aktus kiigazítása,
amely továbbra is hivatkozik az ellenőrzéssel történő szabályozási
bizottsági eljárásra. Ezeket az eszközöket külön javaslat alapján kell
kiigazítani, mivel az EUMSZ V. cikkének III. része szerinti jogalap alapján
fogadták el őket, következésképpen nem minden tagállam tekintetében
kötelezőek, és így összeegyeztethetetlenek a többi alap-jogiaktus
jogalapjával.
A jelen javaslatban alkalmazott megközelítés
azonos a megelőző javaslatban követettel. Ez a keretrendelet
ennélfogva úgy rendelkezik, hogy amennyiben a mellékletben felsorolt jogi
aktusok a komitológiai határozat 5a. cikkében hivatkozott eljárás
alkalmazásáról rendelkeznek, a Bizottság felhatalmazást kap arra, hogy
felhatalmazáson alapuló jogi aktust fogadjon el.
A felhatalmazáson alapuló jogi aktusok
rendszeréhez történő hozzáigazítás nem érinti majd azokat a folyamatban
lévő eljárásokat, amelyekben egy bizottság már a komitológiai határozatnak
megfelelően véleményt nyilvánított.
A felhatalmazáson alapuló jogi aktusok
rendszeréhez igazított alap-jogiaktusokat a javaslat melléklete sorolja fel.
2013/0220 (COD)
Javaslat
AZ EURÓPAI PARLAMENT ÉS A TANÁCS
RENDELETE
az ellenőrzéssel történő
szabályozási bizottsági eljárás alkalmazását előíró, a jogérvényesülés
területére vonatkozó egyes jogi aktusoknak az Európai Unió
működéséről szóló szerződés 290. cikkéhez történő
igazításáról 
AZ EURÓPAI PARLAMENT ÉS AZ EURÓPAI
UNIÓ TANÁCSA,
tekintettel az Európai Unió
működéséről szóló szerződésre és különösen annak 81. cikke (2)
bekezdésére,
tekintettel az Európai Bizottság javaslatára,
a jogalkotási aktus tervezetének a nemzeti
parlamentek számára való megküldését követően,
tekintettel az Európai Gazdasági és Szociális
Bizottság véleményére[1],
tekintettel a Régiók Bizottságának véleményére[2],
rendes jogalkotási eljárás keretében,
mivel:
(1)       A Lisszaboni Szerződés
lehetővé teszi, hogy a jogalkotó felhatalmazást adjon a Bizottság részére
olyan általános hatályú nem jogalkotási aktusok elfogadására, amelyek a
jogalkotási aktusok egyes nem alapvető rendelkezéseit kiegészítik, illetve
módosítják.
(2)       Az Európai Unió
működéséről szóló szerződés (EUMSZ) 290. cikkének (1) bekezdése
szerinti felhatalmazás alapján elfogadható intézkedések lényegében megfelelnek
a Bizottságra ruházott végrehajtási hatáskörök gyakorlására vonatkozó eljárások
megállapításáról szóló, 1999. június 28-i 1999/468/EK tanácsi határozat[3] 5a. cikkével bevezetetett
ellenőrzéssel történő szabályozási bizottsági eljárás hatálya alá
tartozó intézkedésnek. 
(3)       Szükség van az
ellenőrzéssel történő szabályozási bizottsági eljárás alkalmazását
előíró, már hatályos jogi aktusoknak az EUMSZ 290. cikkéhez történő
hozzáigazítására.
(4)       Ez a rendelet nem érinti
azokat a folyamatban lévő eljárásokat, amelyekben a bizottság az
1999/468/EK határozat 5a. cikkének megfelelően már véleményt nyilvánított
ennek a rendeletnek a hatálybalépése előtt.
(5)       Ha a Bizottság az ezen
rendelet által kiigazított jogi aktusok alapján készít elő felhatalmazáson
alapuló jogi aktusokat, különösen fontos, hogy megfelelő konzultációkat
folytasson, többek között szakértői szinten is. A
felhatalmazáson alapuló jogi aktusok előkészítése és kidolgozása során a
Bizottságnak gondoskodnia kell arról, hogy a vonatkozó dokumentumokat
egyidejűleg, időben és megfelelő módon továbbítsa az Európai
Parlamentnek és a Tanácsnak.
(6)       Az Egyesült Királyságra és
Írországra kötelezőek a mellékletben említett jogi aktusok, ezért ezen
tagállamok részt vesznek e rendelet elfogadásában és alkalmazásában.
(7)       Az Európai Unió
működéséről szóló szerződéshez csatolt, Dánia helyzetéről
szóló (22.) jegyzőkönyv 1. és 2. cikke értelmében Dánia nem vesz részt e
rendelet elfogadásában, így az rá nézve nem kötelező és nem alkalmazandó,
ELFOGADTA EZT A RENDELETET:
1. cikk
Amennyiben az e
rendelet mellékletében felsorolt jogi aktusok az 1999/468/EK határozat 5a.
cikkének (1)–(4) bekezdésében hivatkozott, ellenőrzéssel történő
szabályozási bizottsági eljárás alkalmazását írják elő, a Bizottság
felhatalmazást kap arra, hogy felhatalmazáson alapuló jogi aktusokat fogadjon
el ennek a rendeletnek a 2. cikkével összhangban.
2. cikk
(1) A Bizottság az
e cikkben meghatározott feltételek szerint kap felhatalmazást felhatalmazáson
alapuló jogi aktusok elfogadására. 
(2) A Bizottság
számára adott, felhatalmazáson alapuló jogi aktusok elfogadására vonatkozó
felhatalmazás határozatlan időre szól.
(3) Az Európai
Parlament vagy a Tanács bármikor visszavonhatja a felhatalmazást. A
visszavonásról szóló határozat megszünteti az abban meghatározott
felhatalmazást. A határozat az Európai Unió Hivatalos Lapjában való
kihirdetését követő napon, vagy a benne megjelölt későbbi
időpontban lép hatályba. A határozat nem érinti a már hatályban lévő,
felhatalmazáson alapuló jogi aktusok érvényességét. 
(4) A Bizottság a
felhatalmazáson alapuló jogi aktus elfogadását követően haladéktalanul és
egyidejűleg értesíti arról az Európai Parlamentet és a Tanácsot. 
(5) Az elfogadott,
felhatalmazáson alapuló jogi aktus csak akkor lép hatályba, ha az értesítést
követő két hónapos időtartam leteltéig sem az Európai Parlament, sem
a Tanács nem emel kifogást a felhatalmazáson alapuló jogi aktus ellen, vagy ha
az Európai Parlament és a Tanács az időtartam leteltét
megelőzően egyaránt arról tájékoztatta a Bizottságot, hogy nem emel
kifogást. Az Európai Parlament vagy a Tanács kezdeményezésére ez az időtartam
két hónappal meghosszabbodik.
3. cikk
Ez a rendelet nem
érinti azokat a folyamatban lévő eljárásokat, amelyekben egy bizottság már
az 1999/468/EK határozat 5a. cikkének megfelelően véleményt nyilvánított.
4. cikk
Ez a rendelet az Európai Unió Hivatalos
Lapjában való kihirdetését követő huszadik napon lép hatályba.
Ez a rendelet a Szerződéseknek
megfelelően teljes egészében kötelező és közvetlenül alkalmazandó a
tagállamokban.
Kelt Brüsszelben, -án/-én.
az Európai Parlament részéről                      a
Tanács részéről
az elnök                                                          az
elnök
MELLÉKLET 
Az 1999/468/EK határozat 5a. cikkében
hivatkozott ellenőrzéssel történő szabályozási bizottsági eljárásra
hivatkozó, a felhatalmazáson alapuló jogi aktusok rendszeréhez igazításra
kerülő jogi aktusok
1.           A Tanács 2001.
május 28-i 1206/2001/EK rendelete a polgári és kereskedelmi ügyekben a
bizonyításfelvétel tekintetében történő, a tagállamok bíróságai közötti
együttműködésről
2.           Az Európai Parlament és a
Tanács 2004. április 21-i 805/2004/EK rendelete a nem vitatott
követelésekre vonatkozó európai végrehajtható okirat létrehozásáról
3.           Az Európai Parlament és a
Tanács 2006. december 12-i 1896/2006/EK rendelete az európai fizetési
meghagyásos eljárás létrehozásáról
4.           Az Európai Parlament és a
Tanács 2007. július 11-i 861/2007/EK rendelete a kis értékű követelések
európai eljárásának bevezetéséről
5.           Az Európai Parlamentés a
Tanács 2007. november 13-i 1393/2007/EK rendelete a tagállamokban a
polgári és kereskedelmi ügyekben a bírósági és bíróságon kívüli
iratok kézbesítéséről (iratkézbesítés), és az 1348/2000/EK tanácsi
rendelet hatályon kívül helyezéséről
[1]               HL C… , , . .o.
[2]               HL C… , , . .o.
[3]               HL
L 184., 1999.7.17., 23. o.